Følgende notat fra professor Sjursen ved infeksjonsmedisinsk avdeling er veiledende ved kirurgiske inngrep i øyet:

Operasjon på øye er som regel en ren operasjon og trenger ingen profylakse. Men operasjon pga infeksjon eller der det foreligger infeksjon hos høyrisiko pas., som de med ventil, bør få profylakse. Det siste gjelder både på selve øyet og i omgivelser inkl. tåreveiskirurgi dersom infeksjon er årsaken eller tilstede.

Er det ingen tegn til infeksjon, er det svært mye renere på konjunktiva, under øyelokk og i tåreveiene, men der er jo normalflora som på hud, men mye mindre enn på huden. Vanlig desinfeksjon i forb. med kirurgi og etter inngrepet burde holde. Oppstår der blødning eller tegn til inflammasjon/infeksjon bør profylakse straks gis (dvs etter operasjonen) og i tillegg bør en ha en lavere terskel for en kur med antibiotika hos høyrisikopasienter.